b'\n_START_ARTICLE_\nCDMA2000\n_START_PARAGRAPH_\nCDMA2000 (ogs\xc3\xa5 kjent som IMT Multi\xe2\x80\x91Carrier (IMT\xe2\x80\x91MC)) er en familie av 3G-standarder, basert p\xc3\xa5 CDMA (en 2G-teknologi) til \xc3\xa5 sende tale og data mellom mobiltelefoner. Dette er i bruk i eksempelvis i USA, Kina og Latin-Amerika._NEWLINE_CDMA2000-tjenester kan sendes i 400 MHz-b\xc3\xa5ndet med meget stor rekkekvidde, opp til 300 km. I Norge sendte Ice CDMA2000 i dette 450 MHz-b\xc3\xa5ndet frem til sommeren 2015, da gikk de over til \xc3\xa5 bruke 450 MHz-b\xc3\xa5ndet til 4G LTE. 800 MHz, 1700 MHz og 1900 MHz er de vanligste frekvensb\xc3\xa5ndene for CDMA. CDMA-familien av teknologier bruker helt andre protokoller og standarder i kjernenettet (bl.a. brukes ikke SIM kort) enn i UMTS-nettet som brukes i bl.a. Europa. CDMA-kjernenettet er ogs\xc3\xa5 kompatibelt med AMPS og D-AMPS (TDMA) som er i bruk i USA.\n_START_SECTION_\nBrukere\n_START_PARAGRAPH_\nCDMA utviklingsgruppen (CDMA Development Group) uttalte at pr november 2009 var det 308 mobilnettoperat\xc3\xb8rer i 116 land som tilb\xc3\xb8d CDMA2000 1X and 1xEV-DO tjenester.\n_START_SECTION_\nVidere utvikling\n_START_PARAGRAPH_\nDet var p\xc3\xa5tenkt en 4G oppf\xc3\xb8lger til CDMA2000 kalt UMB (Ultra Mobile Broadband). Imidlertid annonserte Qualcomm i november 2008 at de hadde avsluttet utviklingen av teknologien, og omfavnet LTE-teknologien isteden.'